**INDUL AZ ELEKTRONIKUS ÁLLAMI HORGÁSZVIZSGA**

**Az állami horgászvizsga díjmentes. Horgászvizsgára történő jelentkezés feltétele a horgászkártya** **regisztráció**, amelyet a [www.mohosz.hu](http://www.mohosz.hu) oldalon és regisztrációs pontokon/horgászegyesület lehet elvégezni. A horgászvizsgára már betöltött 10 éves kortól lehet jelentkezni, de minden horgásznak vizsgáznia kell abban az évben, amelyikben a 15. életévét betölti (a gyermekhorgászoknak nem kötelező).

A vizsgára a horgászok **online saját személyes profiljukból** jelentkezhetnek a **horgászvizsga előtti nap** legkésőbb **23 óra 59 percig**. A **horgászkártya regisztráció során** megadott vagy **kapott felhasználónévvel és jelszóval tud a horgász a saját profiljába belépni és a horgászvizsgára jelentkezni.**

A horgászvizsgára hozzák magukkal a **személyi igazolványt**, **a vizsgázó tudja a felhasználó nevét és** **a** **jelszavát**, mert csak így tud belépni a HORINFO rendszerbe és megkezdeni a horgászvizsgát. A vizsgázó saját laptopot, tabletet vagy okostelefont hozzon magával, a vizsga saját eszközön végezhető el.

Kérjük a vizsgára jelentkezőket, hogy a szükséges adminisztráció, illetve egyéb előkészületek miatt a meghirdetett vizsgaidőpont előtt legalább 20 perccel érkezzenek!

**A vizsga időtartama: 60 perc.** **A vizsga 45 kérdésből áll, a sikeres vizsga feltétele minimum 30 helyes** **válasz.** A 45 vizsgakérdés 35 szakmai kérdésből és 10 képfelismeréses kérdésből áll. Az egyes kérdésekre adható válasznak nincs külön időkorlátja. Amennyiben a horgász egy kérdésre nem tudja a választ, lehetősége van azt „félretenni”, s a kérdést kihagyva a következő kérdéssel foglalkozni. Miután valamennyi kérdésen végig haladt a rendszer, a meg nem válaszolt, „félretett” kérdések következnek ismét sorra. A 60 perces időkereten belül a horgásznak többször is lehetősége van egy-egy kérdést félretenni. Az időkeret lejártával a félretett, és meg nem válaszolt kérdések hibás válasznak számítanak.

A horgászvizsgára való felkészülésben segítség a www.mohosz.hu oldalon saját profilban található tananyag és gyakorlás.

**A horgászvizsga előtt kötelező a kézfertőtlenítő használata, a vizsga időtartama alatt pedig a szájat és az orrot eltakaró eszköz (maszk) szabályos viselése. A járványügyi szabályok a vizsgán való részvételt nyilatkozathoz kötik, amely letölthető az egyesület honlapjáról vagy a vizsgahelyszínen kitölthető.**

A **horgászvizsgán** egyszerre csak **7 fő vizsgázó** és 3 fős vizsgabizottság vehet részt.

**Egyesület által tervezett horgászvizsga időpontok:**

**2021. április 22. 8.30, 11.00, 13.00**

**2021. május 06. 8.30, 10.00, 11.30, 13.00, 14.30**

**2021. május 20. 8.30, 10.00, 11.30, 13.00, 14.30**

További fontos tudnivaló, hogy sikertelen vizsga esetén az esetlegesen közvetlenül aznap következő másik vizsgán nem lehet részt venni, újabb online jelentkezés szükséges.

**A horgászvizsga helyszíne: 3525 Miskolc, Széchenyi u. 73.**

**Kérjük fentiek figyelmes elolvasását, eredményes felkészülést és sikeres horgászvizsgát!!**

**Észak-Magyarországi Horgász Egyesület**